title: Nicoya gazaxo
text: Konaka rietova icde sugdala ke Nicoya trogarn zo tazukoyeyed. Tana tiyir da Nicoya co tir vey necoclau trogarn ke Nahuatl ava, i vey ponaks dem necoc ( voke ) is lau ( bira ) co lecayas va degaf sok ke gola ( patecta dem vokefa bira ). Ara rietova kalir da Nicoya tire tiyir yolt zilukeyen pu gazik ise co tiyir vey Necoc Yáotl muxaks ke Nahuatl ava sugdalas va tigis dem vokef volnik larde Chorotega sane va lentef vegungik ( Nicarao sane ) is Huetare sane roneon tigise is anlizukikeem ke Chira ewala kobodayar isen sin ta stujera va dega is pargalu va sint kevalieyed. Necoc Yáotl dere tir rubdara va Tezcatlipoca lorik tis meldlorik dene isteamerikafe loratame ise bandume gan Chorotega sane is kotare Nahua sane zo payuyur. Tan tazuk kaatoes va Tezcatlipoca tiyir ton tukrunol ok Tepeyollotl tukrunolik, i ton watsa nobafa ke yamba ke Nicoya.